Anscharius Aguad

Anscharius Aguad, vulgo plene Oscar Raúl Aguad Beily (Cordubae in Argentina natus die 7 Maii 1950) est iuris consultus et politicus.

Filius tabernarii qui instrumenta musica tabulasque pictas venditabat, Anscharius Aguad alumnus est universitatis nationalis Cordubensis ubi iuribus studuit. Adiutor operam dedit iuxta Iosephum Severo Caballero Cordubensem qui princeps erat curiae supremae ab anno 1983 usque in 1990 iussu praesidis Radulphi Alfonsín. Aguad postea Cordubae et in urbe Corrientes apud regimina urbana et provincialia meruit, sed a die 10 Decembris 2005 annos decem legatus est camerae deputatorum nationalium pro provincia Cordubensi. Die 10 Decembris 2015 minister a communicationibus, deinde a die 17 Iulii 2017 minister a munitione factus est, praeside Mauritio Macri.

 Bibliographia 
 "Un fiel servidor" in Página 12 (11 Iulii 2017)
 "El milico" in Página 12 (7 Augusti 2011)

Categoria:Nati 1950
Categoria:Homines vivi
Categoria:Politici Argentinae
Categoria:Iuris consulti
Categoria:Alumni Universitatis Cordubensis Tucumanae
Categoria:Ministri munitionis
Categoria:Ministri communicationis